২০১০–১১ বুন্দেসলিগা

২০১০–১১ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৪৮তম মৌসুম ছিল। এই মৌসুমটি ২০১০ সালের ২০শে আগস্ট তারিখে শুরু হয়ে ২০১১ সালের ১৪ই মে তারিখে সম্পন্ন হয়েছিল। বায়ার্ন মিউনিখের জার্মান আক্রমণভাগের খেলোয়াড় থমাস মুলার এই মৌসুমের প্রথম গোল করেছিলেন।

বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ২০০৯–১০ মৌসুমে ৭০ পয়েন্ট অর্জন করে এই প্রতিযোগিতার ইতিহাসে ২১তম বারের মতো শিরোপা জয়লাভ করেছিল।

এই মৌসুমে ৭৫ পয়েন্ট অর্জন করে বরুসিয়া ডর্টমুন্ড ৪র্থ বারের মতো বুন্দেসলিগা এবং ৭ম বারের মতো জার্মান শিরোপা জয়লাভ করেছিল। বায়ার্ন মিউনিখের জার্মান আক্রমণভাগের খেলোয়াড় মারিও গোমেজ ২৮ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।

প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হয়েছিল।

দল
২০০৯–১০ মৌসুম শেষে বোখুম এবং হের্টা মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে কাইজারস্লাউটার্ন এবং জাংকট পাওলি বুন্দেসলিগায় উন্নীত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাব হিসেবে নুর্নবার্গ ২. বুন্দেসলিগায় তৃতীয় স্থান অধিকারী ক্লাব আউগসবুর্গের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, উক্ত প্লে-অফে জয়লাভ করে নুর্নবার্গ বুন্দেসলিগার এই মৌসুমে অংশগ্রহণের জন্য উত্তীর্ণ হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।

 ক্লাব অবস্থান স্টেডিয়াম ধারণক্ষমতা বায়ার লেভারকুজেন লেভারকুজেন বেএরিনা ৩০,২১০  মিউনিখ আলিয়ানৎস আরেনা ৬৯,০০০ বরুসিয়া ডর্টমুন্ড ডর্টমুন্ড সিগনাল ইডুনা পার্ক ৮০,৫৫২ বরুসিয়া মনশেনগ্লাডবাখ মনশেনগ্লাডবাখ বরুসিয়া পার্ক ৫৪,০৫৭ আইন্ট্রাখট ফ্রাঙ্কফুর্ট ফ্রাঙ্কফুর্ট কোমারৎসব্যাংক আরেনা ৫১,৫০০  ফ্রাইবুর্গ বাডেনোভা স্টেডিয়াম ২৪,০০০ হামবুর্গার হামবুর্গ ফক্সপার্কস্টাডিওন ৫৭,০০০ হানোফার হানোফার এডব্লিউডি আরেনা ৪৯,০০০  সিনশাইম রাইন নেকার এরিনা ৩০,১৫০  কাইজারস্লাউটার্ন ফ্রিৎস ভাল্টার স্টেডিয়াম ৪৯,৭৮০  কোলন রাইন এনার্গি স্টেডিয়াম ৫০,০০০ মাইনৎস মাইনৎস ব্রুখভেগ স্টেডিয়াম ২০,৩০০  নুরেমবার্গ ইজিক্রেডিট স্টেডিয়াম ৪৮,৫৪৮  গেলজেনকির্খেন আরেনা আউফশালকে ৬১,৬৭৩  হামবুর্গ মিলার্ন্টর স্টেডিয়াম ২৪,৪৮৭  স্টুটগার্ট গটলিয়েব ডাইমলার স্টেডিয়াম ৩৯,৯৫০ ভেয়ার্ডার ব্রেমেন ব্রেমেন ভেজার স্টেডিয়াম ৪২,১০০  ভলফসবুর্গ ফক্সভাগেন আরেনা ৩০,০০০

পয়েন্ট তালিকা

ফলাফল

শীর্ষ গোলদাতা
 অবস্থান  খেলোয়াড়  ক্লাব  গোল ১   মারিও গোমেজ  বায়ার্ন মিউনিখ  ২৮ ২   পাপিস সিসে  ফ্রাইবুর্গ  ২২ ৩   মিলিভোয়ে নোভাকোভিচ  কলন  ১৭ ৪   লুকাস বারিওস  বরুসিয়া ডর্টমুন্ড  ১৬ ৫   থেওফানিস গেকাস  আইন্ট্রাখট ফ্রাঙ্কফুর্ট  ৬   স্রদান লাকিচ  কাইজারস্লাউটার্ন ৭   আন্দ্রে শুর্লে  মাইনৎস  ১৫ ৮   দিদিয়ের ইয়া কোনান  হানোফার  ১৪ ৯   লুকাস পোডলস্কি  কলন  ১৩ ১০   রাউল  শালকে

তথ্যসূত্র

বহিঃসংযোগ


 ডিএফবিতে বুন্দেসলিগা  

বিষয়শ্রেণী:বুন্দেসলিগার মৌসুম
১
জার্মানি